# ரெட் ஹாட் சில்லி பெப்பர்ஸ்

**ரெட் ஹாட் சில்லி பெப்பர்ஸ்** (பெரும்பாலும் **RHCP** என சுருக்கமாக அழைக்கப்படுகிறது) ஒரு அமெரிக்க இசைக்குழுவாகும். இந்த இசைக்குழுவானது 1983 ஆம் ஆண்டு கலிபோர்னியாவில் உள்ள லாஸ் ஏஞ்சல்ஸில் தொடங்கப்பட்டது. பாடகர் அந்தோனி கிட்டிஸ், பேஸ் கலைஞர் மைக்கேல் "பிளே" பால்ஜரி, டிரம்மர் சாடு ஸ்மித் மற்றும் கிட்டார் கலைஞர் ஜோஷ் கிலிங்ஹோஃபர் ஆகியோர் தற்போதைய இசைக்குழுவில் இடம்பெற்றுள்ளனர். இந்த இசைக்குழுவினர் பன்க் ராக் மற்றும் சைசெடலிக் ராக் உள்ளிட்ட பிற இசை வடிவங்களின் கூறுகளுடன் மரபுசார்ந்த பன்க் ஒருங்கிணைந்த பல்வேறுபட்ட இசைப் பாணியை கொண்டிருந்தனர்.  
கெய்டிஸ் மற்றும் பிளே ஆகியோருடன் துவக்கத்தில் இந்த இசைக்குழுவில் கிட்டார் கலைஞர் ஹில்லெல் ஸ்லோவக் மற்றும் டிரம் இசைக்கலைஞர் ஜேக் ஐயன்ஸ் ஆகியோர் இடம்பெற்றிருந்தனர். 1988 ஆம் ஆண்டு அதிகமான ஹெராயினை உட்கொண்டதால் ஸ்லோவாக் இறந்தார். இது ஐயன்ஸின் வெளியேற்றத்துக்கு காரணமாக அமைந்தது. இசைக்குழு நிரந்தரமாக ஸ்மித்திடம் கைமாறும் முன்பு ஐயன்ஸுக்குப் பதிலாக முன்னாள் டெட் கென்னெடிஸ் இசைக்குழுவின் டிரம்மரான டி.எச். பெலிகுரோ மாற்றப்பட்டார். அதேவேளையில் ஸ்லோவாக்கிற்கு பதிலாக வளர்ந்து வரும் கிட்டார் கலைஞரான ஜான் புருஸ்சினேட் பணியமர்த்தப்பட்டார். *மதர்'ஸ் மில்க்* (1989) மற்றும் *பிளட் சுகர் செக்ஸ் மகிக்* (1991) ஆகிய இசைக்குழுவின் நான்காவது மற்றும் ஐந்தாவது ஆல்பங்களை இந்த அணியினர் பதிவுசெய்தனர்.  
*பிளட் சுகர் செக்ஸ் மகிக்* இசைக்குழுவின் ஒரு குறிப்பிடத்தக்க சாதனையாக அமைந்தது. இது பதிமூன்று மில்லியன் பிரதிகளுக்கு மேல் விற்று இசைக்குழுவின் வணிகரீதியான வெற்றிக்கு துவக்கமாக அமைந்தது. இந்தப் புதிய வெற்றியை புருஸ்சினேட் அசவுகரியமாகக் கருதினார். மேலும் இவர் ஹெராயின் பழக்கத்திற்கு அடிமையானதால் 1992 ஆம் ஆண்டு ஆல்பத்திற்கான சுற்றுலா நிகழ்ச்சியின் போது எதிர்பாராத விதமாய் குழுவை விட்டு வெளியேறினார். கிட்டார் கலைஞர் அரிக் மார்சலை பணியமர்த்திய பிறகு அந்த சுற்றுலா நிகழ்ச்சி நிறைவு பெற்றது. மேலும் கெய்டிஸ், பிளே மற்றும் ஸ்மித் ஆகியோர் அவர்களது அடுத்த ஆல்பமான *ஒன் ஹாட் மினிட்*டிற்காக (1995) ஜேன்'ஸ் அடிக்சனின் டேவ் நவரோவை பணியமர்த்தினர். இந்த ஆல்பம் சீரான வெற்றியை அடைந்தாலும் *பிளட் சுகர் செக்ஸ் மகிக்* போன்று வணிகரீதியான வெற்றியைப் பெறவில்லை. மேலும் அதன் முந்தைய ஆல்பத்தை விடவும் பாதிக்கும் குறைவான பிரதிகளே விற்றன. சிறிது இடைவெளிக்குப் பின்னர் ஆக்கத்திறனில் மாறுபாடுகள் காரணமாக இசைக்குழுவை விட்டு நவரோ வெளியேறினார். புருஸ்சினேட் போதையில் இருந்து மறுவாழ்வு பெற்றார். அவர் பிளேவின் வேண்டுகோளிற்கு இணங்க 1998 ஆம் ஆண்டு இசைக்குழுவில் மீண்டும் சேர்ந்தார். மீண்டும் இணைந்த இந்த நால்வரும் *கலிபோர்னிகேசன்* (1999) என்ற ஆல்பத்தைப் பதிவுசெய்வதற்கு ஸ்டியோவிற்குத் திரும்பினர். இந்த ஆல்பம் உலகளவில் பதினைந்து மில்லியன் பிரதிகளை விற்பனை செய்தது. மேலும் இது இன்று வரை இசைக்குழுவிற்கு வணிகரீதியாக அதிகப்படியான வெற்றியைக் கொடுத்த ஆல்பமாகவும் உள்ளது. அவர்களது வெற்றியைத் தொடர்ந்து மூன்று ஆண்டுகளுக்குப் பிறகு *பை த வே* (2002) வெளியானது. 2006 ஆம் ஆண்டில் *ஸ்டேடியம் ஆர்கேடியம்* என்ற இரட்டை ஆல்பத்தை இசைக்குழுவினர் வெளியிட்டனர். இது அவர்களுக்கு அமெரிக்காவில் முதலிடத்தைப் பிடித்த முதல் ஆல்பமாக அமைந்தது.  
ஏழு கிராமி விருதுகளை ரெட் ஹாட் சில்லி பெப்பர்ஸ் வென்றுள்ளது. இந்த இசைக்குழு உலகளவில் ஐம்பத்து-ஐந்து மில்லியன் ஆல்பங்களை விற்றுள்ளது. *பில்போர்டு* ஹாட் 100 இல் சிறந்த 40 பட்டியலில் அவர்களது எட்டுத் தனிப்பாடல்கள் இடம்பெற்றது (அதில் மூன்று தனிப்பாடல்கள் சிறந்த 10 பட்டியலில் இடம்பெற்றது). மெயின்ஸ்ட்ரீம் ராக் தரவரிசைகளில் ஐந்து முதலிடத்தைப் பெற்ற தனிப்பாடல்களையும் மாடன் ராக் தரவரிசைகளில் பதினோரு முதலிடத்தை பெற்ற தனிப்பாடல்களையும் கொண்டு சாதனை படைத்துள்ளது.